བོད་མི་ནང་ཁུལ་མཐུན་ལམ་དམ་ཚིག་གཙང་མ་དང་ཆིག་སྒྲིལ་གྱི་གཞི་རྩ་བརྟན་པོ་ཡོང་ཐབས་སུ་ཕྱི་ལོ་༡༩༦༠ཟླ་༩ཚེས་༢ཉིན་ཆོལ་ཁ་གསུམ་དང་ཆོས་བརྒྱུད་ཁག་གི་འཐུས་མི་ལས་གྲུབ་པའི་བོད་མི་མང་སྤྱི་འཐུས་ལྷན་ཚོགས་གསར་འཛུགས་མཛད་ཅིང༌།སྤྱི་འཐུས་རྣམ་པ་འོས་འདེམས་བྱུང་བ་ནས་བཟུང་མང་གཙོའི་ལམ་ལུགས་ལྡན་ཞིང་ཆོལ་གསུམ་བོད་མི་ཡོངས་ཀྱི་སྐུ་ཚབ་མཚོན་ཐུབ་པ་བྱ་རྒྱུ་ནི་མགོན་པོ་མཆོག་གི་དགོངས་གཞི་ཡིན།དེ་བཞིན་བོད་ཆོལ་ཁ་གསུམ་གཅིག་ཏུ་བསྒྲིལ་རྒྱུར་དགོངས་ཏེ་ཕྱི་ལོ་༡༩༦༣ལོར་མ་འོངས་བོད་ཀྱི་རྩ་ཁྲིམས་ཡོངས་ཁྱབ་གསལ་བསྒྲགས་མཛད།